On myös paljon toivoa, koska osaston 33 vauvalla -
ei muutama vuosi sitten olisi ollut mitään mahdollisuutta.
Uutisissa: Täällä lääkäreistä on pulaa -
ja puutarhureista koulutetaan kirurgeja.
Esteistä huolimatta ihmishenkiä pelastuu.
Tuhannet marssivat abortin lakkauttamisen puolesta Amerikassa.
Yksi nainen muistelee pakkoabortin kauhuja.
Nyt hän pelastaa ihmishenkiä.
Ja: Valtakuntaa rakentamassa tietokonekoodilla.
Tekniikan osaajat korjaavat satoa.
Hei ja tervetuloa uutisten pariin. Olen George Thomas.
Kiva nähdä. - Ja tulla nähdyksi.
Samoin teitä. Reynier Ter Haar on palvellut vähäosaisia -
jo yli 20 vuotta.
Hän muutti perheineen vuonna 1996 lähetyslääkäriksi syrjäiseen Afrikkaan.
Hiljattain kävin tuossa syrjäisessä paikassa Malawissa selvittämässä, -
millaista lääkärin on pelastaa ihmishenkiä -
ja tuoda toivoa vaikeissa olosuhteissa.
Tri Reynier Ter Haarin työmatka kestää muutaman minuutin.
Jos tulee kiireellinen hälytys yöllä, juoksen matkan. Joskus ajan pyörällä.
Tri Ter Haar aloitti Nkhoman sairaalan johtajaylilääkärinä Malawissa v. 1996.
Olen työskennellyt Kanadassa, Etelä-Afrikassa ja Englannissa.
Mielestäni täällä minusta on eniten hyötyä.
Ter Haar palkkasi tri Catherine Hodgen ratkaisemaan ongelman.
Sairaala pyysi minua avaamaan tänne vastasyntyneiden osaston, -
sillä sellainen puuttui täältä.
He sinnittelevät vähillä resursseilla.
Vuoteella on viisi vauvaa. Pienimmät ovat itse kyhätyissä keskoskaapeissa.
Suunnittelimme kopan, jonka alapuolella on lämpölamppuja.
Se on estänyt paleltumiskuolemat.
Aivan. Aliravittuja vauvoja paleltuu kuoliaaksi jopa Afrikan kesässä.
Hodge oli oikea henkilö tehtävään.
Hänenkin piti oppia tunne-elämästä matkan varrella.
En ollut kokenut lapsen kuolemaa.
Sitten ryhdyin perustamaan yksikköä, jossa tapahtuu raastavia asioita.
Mutta siihen liittyy myös paljon toivoa, sillä osaston 33 lapsella -
ei vielä pari vuotta sitten olisi ollut mahdollisuutta, valtaosalla heistä.
Afrikan terveydenhuollon kriisin laajuudesta kertoo hyvin -
lääkäri―potilas-suhdeluku.
Yhdysvalloissa yhtä lääkäriä kohti on noin 400 potilasta.
Täällä Malawissa yhtä lääkäriä kohti on 50 000 potilasta.
Opetussairaalan tavoite on kouluttaa malawilaislääkäreitä.
Daniel Chimutu aloitti Ter Haarin puutarhurina.
Haluan ortopediksi.
Nkhomassa koulutetaan kolmeasataa sairaanhoitajaa.
Olive Sambani valmistui hiljattain.
Hän on ollut Nkhomassa yli 30 vuotta.
Kun sairas lapsi alkaa parin kolmen päivän päästä hymyillä, -
tuntuu mukavalta, että on tehnyt jotain hyvää.
Tällaisessa maaseutuyhteisössä on haasteensa niin töissä kuin kotonakin.
Sähkökatkot taitavat olla yleisimpiä haasteita.
Myös vesi pitää pumpata joesta viiden kilometrin päästä.
Sairaalan yksi tavoite on saada koulutettu henkilökunta -
jäämään maaseudun usein turhauttavaan ympäristöön.
Toivomme, että kristillinen vakaumus tuo heitä tänne ja saa heidät jäämään.
Pyrimme antamaan kunnon asunnon.
Henkilökunnalle on suunnitteilla huokeita asuntoja.
Hoitotyö on kutsumus. Jos ihmisellä on se kutsumus, -
hän voi edetä täälläkin. Ihmiset täällä ovat tosi köyhiä.
Tämä paikka on täydellinen malawilaisnaiselle.
Ja ihanteellinen lääkäreille, kuten Ter Haarille, -
ei palkan, ylellisyyden eikä mukavuuksien vaan tarpeen vuoksi.
Naapurikaupunkiin on 50 kilometriä. Kyse voi olla elämästä tai kuolemasta.
He ovat joka päivä eturintamalla pelastamassa ihmishenkiä.
Olit salissa lääkärin takki päällä. Ethän leikannut ketään? - En.
Huh, hyvä. - Potilaan kannalta.
Korkein oikeus laillisti abortit Amerikassa 45 vuotta sitten.
Washingtonissa marssitaan abortin lakkauttamisen puolesta tammikuisin.
Marssi kokosi taas kymmeniätuhansia Washingtoniin 19.1.
Teemana oli "Rakkaus pelastaa henkiä."
Tapahtuman alla Trump tervehti marssijoita Valkoisessa talossa.
Elämän puolesta -marssi on syntynyt rakkaudesta.
Rakastatte perhettänne, lähimmäistänne, maatamme -
sekä syntyneitä ja syntymättömiä lapsia.
Uskotte, että ihmiselämä on pyhä -
ja että jokainen lapsi on arvokas lahja Jumalalta.
Oikeus elämään -järjestön mukaan Amerikassa on vuodesta 1973 -
tehty yli 60 miljoonaa aborttia.
Seuraavan jutun nainen on elämän puolesta -liikkeen johtajia.
Tultuaan teini-iässä raskaaksi hän koki abortin ainoaksi vaihtoehdoksi.
Aborttiklinikalla hän kohtasi kuitenkin kammottavan kokemuksen.
Paul Strand jatkaa.
Catherine Glenn Foster on vaimo, äiti-
ja Amerikkalaiset elämän puolesta -järjestön johtaja.
Työmme on pelastanut miljoonien vauvojen hengen.
Hänelle taistelu on henkilökohtainen.
Catherinella on kammottava kokemus aborttiklinikasta liki 20 vuoden takaa.
Tulin vahingossa raskaaksi, kun olin 19-vuotias.
Koin itseni tosi yksinäiseksi.
Ajattelin, että itse yksin pähkäilen, -
mitä teen pelastaakseni elämäni.
Tämänvuotisen marssin teema on "Rakkaus pelastaa ihmishenkiä".
Ehkä Catherinekin olisi säästynyt, jos joku olisi tullut hänen tuekseen.
Etsin netistä toiseksi edullisimman aborttiklinikan.
Sovin ajan seuraavaksi lauantaiksi.
En voinut odottaa enää, koska aloin jo kiintyä lapseen.
Catherinesta ei tuntunut vapaalta naiselta, joka harjoitti oikeuksiaan.
Menin klinikalle, koska tuntui, ettei minulla ollut muuta vaihtoehtoa.
Ja olin pelosta sekaisin.
Klinikalla törmäsin pakottamiseen, puutteelliseen tiedottamiseen, -
suoranaisiin valheisiin ja voimakeinoihin.
Abortti oli alkamassa.
Pyysin nousta: "Tahdon pois pöydältä ja ulos huoneesta.
En haluakaan tätä."
Foster kuvaili kokemusta -
CBN-uutisissa vuosi sitten Planned Parenthood -tilojen edessä.
Sanoin: "En pysty tähän. Tämä on väärin. Päästäkää minut pois.
Voitte pitää rahat."
He kutsuivat lisää henkilökuntaa. Neljä ihmistä piteli minua.
Kaksi hoitajaa piteli käsiäni. Lääkäri abortoi lapseni. Huusin.
Se ei ollut mikään valinta.
Naisen oikeuksia ei ajateltu. Minua ei kuunneltu.
Minua ja mielipidettäni ei kunnioitettu.
He halusivat vain päästä eroon minusta ja lapsestani.
Catherine kokee tapahtumasta yhä surua ja syyllisyyttä.
Minut jätettiin toipumishuoneeseen yksin.
Toivoin, että olisin voinut kääntää kelloa taaksepäin tunnin, -
viikon tai kuukauden, jotta olisin voinut toimia toisin.
Toipuminen kesti pitkään. Fyysisesti, henkisesti, -
emotionaalisesti, hengellisesti. Se oli musertavaa.
Catherine opiskeli juristiksi, meni naimisiin ja sai lapsia.
Kokemuksen vuoksi hän meni töihin elämän puolesta -liikkeeseen, -
jossa hän johtaa yhtä järjestöä.
Työskentelemme lainsäädännössä, oikeudessa ja kulttuurissa, -
ettei kukaan muu joudu kokemaan samaa kuin minä.
Yksi lakimuutos ilahduttaa erityisesti.
Wyoming hyväksyi ensimmäisen elämää puolustavan lain 28 vuoteen.
Se on vaatimus ultraäänestä.
Jos aborttiklinikka ottaa ultraääni- kuvan ja äiti pyytää nähdä sen, -
se on näytettävä. 19-vuotias Catherine ei saanut nähdä.
Se on osa kokemustani. Pyysin saada nähdä ultraäänikuvan.
Minulle ei näytetty sitä. Asia on vaivannut minua siitä asti.
Toivon, että minulle olisi näytetty se.
Nyt Wyomingin naisilla on se oikeus. Se on vaikuttavaa.
Paul Strand, Washington.
Vaikuttavaa. Kiitos, Paul.
Evankelista Luis Palau sairastaa neljännen asteen keuhkosyöpää.
Palau kertoi asiasta kotisivuillaan pojat vierellään.
Hän sanoo, ettei hän pelkää kuolemaa vaan arvostaa jokaista päivää -
ja odottaa Jumalan kohtaamista kasvoista kasvoihin.
Hän sanoo, että hänellä on yli ymmärryksen käyvä rauha.
Perhe pyytää rukouksia parantumisen puolesta.
Tulossa: Skeittaus on Kiinassa kuumimpia trendejä.
Lähetti teki harrastuksestaan palvelutyön.
Hanki Pat Robertsonin uusi opetus.
Kysy mitä tahansa. Niin ihmiset ovat tehneet.
Lukeeko saatana mieltämme? Totuus tuhkauksesta? Pahimmat synnit?
Tuli monta kysymystä.
Ryhdy CBN:n kumppaniksi. Saat Pat Robertsonin uuden opetuksen.
Oikean ja väärän raja hämärtyy monilla. Raamattu antaa ohjenuoran.
Yritän pysyä lähellä Jumalan Sanaa ja vastata Sanan pohjalta.
Raamatun vastaukset kysymyksiin mm. taloudesta, suhteista, urasta, -
terveydestä ja hengellisestä hyvinvoinnista.
Mitä transsukupuolisuudesta sanotaan Raamatussa? - Hyvä kysymys.
Milloin on paikallaan katkaista yhteys perheenjäseneen?
Kysy mitä vain. Raamatun vastauksia elämän visaisimpiin kysymyksiin.
Soita niin saat englanninkielisen opetuslevyn.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Skeittaus alkoi lännessä, -
mutta ilmiö kasvattaa suosiotaan Kiinan nuorten parissa.
Eräs britti muutti hiljattain Kiinaan treenaamaan nuoria skeittareita.
Hän opettaa myös elämää. Mengfei Li raportoi.
Skeittaus on Kiinan kuumin trendi.
Kiinan kaupungeissa nuoret kokoontuvat viikonloppuisin -
harjoittelemaan skeittausta. Se kiinnitti ulkomaisen mestarin huomion.
James Tyson syntyi ja varttui Isossa-Britanniassa.
Hän innostui skeittauksesta jo nuorena.
Se antoi hänelle identiteetin ja tarkoituksen.
Nuorena mikään muu ei kiinnostanut paitsi skeittaus.
Halusin kehittyä. En jaksanut keskittyä kouluun. Ajattelin vain skeittausta.
Se antoi vapauden tunteen ja auttoi ilmaisemaan itseäni.
Vaikka Jamesin perhe oli kristitty, skeittaus ajoi uskonnon edelle.
Koin houkutuksia. Yritin välillä lähteä skeittiporukoista, -
mutta ryhmäpaine oli liian kova. Olin osa ryhmää. Se merkkasi paljon.
James uskoi voivansa paeta ongelmiaan urheiluun.
Hän ei tajunnut, ettei skeittaus täytä hänen elämässään kaikkea.
Loukkaannuin pahasti. Selkäkivut olivat sietämättömät.
Olo oli yksinäinen ja toivoton. Ajattelin, että elämäni on pelkkä vitsi.
Kurjuuden keskellä eräs ystävä tuli tapaamaan Jamesia.
Hän kertoi saaneensa Jumalan kutsun lähetystyöhön ulkomaille.
Se kosketti Jamesia. Hän päätti hylätä huonot tapansa.
James pakkasi laukkunsa ja lähti myös.
Hän muutti Nan Ningiin, jossa hän on nyt asunut yli 13 vuotta.
James aloitti perheensä kanssa palvelutyön skeittareiden parissa.
Hän treenaa muiden kristittyjen kanssa nuoria kisoihin.
Lisäksi he kertovat nuorille Kristuksesta.
Rakastan kiinalaisia nuoria. He ovat tosi lahjakkaita.
Haluan treenata heitä. En tahdo, että he tekevät samoja virheitä kuin minä.
Vain Jumala antaa tosi vapauden.
Jamesin paras kaveri Super Chou tuli uskoon työn kautta.
Hän suunnittelee lautoihin raamattuaiheisia kuvia.
Seuratessani Jamesia tajusin, että Jumala voi muuttaa minutkin.
Pyysin Jeesusta varjelemaan minua. Pitää elää puhtaasti ja vapaana.
Jamesin tiimi on kasvanut.
Jäsenistä valtaosa on milleniaaleja. Chou ja James pitävät raamattupiiriä.
Vuosien aikana he ovat kastaneet useita nuoria kiinalaisia.
Skeittauksesta tulee maailman nuorison uusi suosikki.
Kutsun mukaan uusia. Tiimimme auttaa kehittymään skeittauksessa.
Heidän tulee tajuta, että Jumalan seuraaminen on elämässä siisteintä.
Mengfei Li, CBN News.
Jotkut levittävät evankeliumia urheilun, toiset kielen kautta.
Se on kielikoulun taktiikka pienessä kambodžalaiskylässä.
Kumppanikirjeenvaihtaja Miranda Leah vie meidät sinne.
Kambodžassa on laitonta evankelioida kadulla tai jakaa traktaatteja.
Sen katsotaan häiritsevän rauhaa. Siitä voi joutua pidätetyksi.
Tiimini auttaa miestä, joka kiertää vaikeudet opettamalla englantia.
Pidän englannista.
Kambodžalaisista alle kaksi prosenttia on kristittyjä.
Sokeng Kat kääntyi kristityksi lapsena, kun hänen kyläänsä tuli lähetti.
Tilaisuuden lopussa hän kysyi, haluanko tulla uskoon. Halusin.
Kambodžassa monet evankelioinnin muodot ovat laittomia.
Kuullessaan Jumalan kutsun työhön Kat ei ollut varma, mistä aloittaa.
Rukoilin. Jumala kehotti käynnistämään kielikoulun.
Aivan oikein. Luku kuusi.
Kielikoulu tekee yhteistyötä maan muutaman seurakunnan kanssa.
Se opettaa lapsille englantia.
Opetan tästä kirjasta. Englantia Markuksen evankeliumista.
Tytöt eivät ole kristittyjä. Pystyn jakamaan heille evankeliumia kirjasta.
Aluksi oli vain pari oppilasta ja pieni huone.
Nyt koululla on kaksikerroksinen rakennus ja yli sata oppilasta.
Elän Jeesukselle ja palvelen Häntä. Mitä ikinä Hän kutsuukin tekemään, -
minä teen sen.
Aa, bee, cee, dee, ee, äf, gee, -
hoo, ii, jii, koo, äl, äm, än. - Hyvä!
Koulu on aloittanut leikkikentän rakennustyöt.
Se haaveilee englanninkielisestä kirjastosta.
Miranda Leah, Kampong Thom.
Tulossa: Piilaakson teknikot tuovat keksinnöt ja osaamisen seurakuntaan.
Tutustumme "Valtakunnan koodiin".
Hanki Pat Robertsonin uusi opetus "Ask Anything".
Jos ei anna täysiä kymmenyksiä, eikö saa täyttä siunausta? - Hyvä kysymys.
Puhuuko Jumala korvin kuultavasti?
Kuule vastaukset kysymyksiin mm. taloudesta, suhteista, urasta, -
terveydestä ja hengellisestä hyvinvoinnista.
Ihmisiä kiinnostaa, mitä Jumala sanoo. - Kysy mitä vain.
Saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Hei taas! Google, Apple, Facebook.
Piilaakso tunnetaan isoista teknologiayrityksistä.
Jotkut käyttävät lahjojaan korkeammassa kutsumuksessa.
Totta. He käyttävät luovuuttaan evankeliumin hyväksi.
Caitlin Burke jatkaa Kaliforniasta.
Piilaaksossa asuu maailman parhaita teknologia- ja innovaationeroja.
He työskentelevät Applelle, Googlelle, Facebookille ja muille.
Voitto firmoille, tappio seurakunnalle.
Kevin Kim työskentelee Menlo Parkin presbyteerikirkossa.
Hän huomasi, etteivät seurakunnat hyödynnä jäsentensä osaamista.
Penkkimme täyttyvät osaamisesta ja potentiaalista.
On politiikan, hallinnon, lääketieteen, teknologian ja talouden johtajia.
Seurakunnan pitää olla luovempi ja ennakkoluulottomampi.
Jumala ansaitsee saada parhaamme.
Ajatuksesta syntyi koodaustapahtuma "Valtakunnan koodi".
Googlen liiketoiminnan kehitysjohtaja Neil Ahlsten auttoi Keviniä.
Koodaustapahtumassa kokoonnutaan viikonlopuksi ratkomaan ongelmia.
Tapahtumassa ei niinkään luoda uutta vaan vastataan tarpeeseen.
Ensimmäiseen tapahtumaan osallistui 250 suunnittelijaa ja kehittäjää.
Perjantaina tutustutaan ja esitellään kehityshaasteita -
esimerkiksi orpo-ongelman, köyhyyden, ihmiskaupan -
ja evankelioinnin alalta.
Mitä ideoita, alustoja ja teknologioita voisi olla niiden ratkomiseksi?
He keksivät mahtavia ideoita ja tuotteita.
Paikalla ollut ison kristillisen teknologiayrityksen johtaja sanoi: -
"Teitte viikonlopun aikana sen, mihin toisilta ei riittänyt puoli vuotta."
Kevin, Neil ja ystävät järjestivät tapahtumia viisi vuotta.
He keksivät tuhansia ideoita.
Innostus kuitenkin hiipui, sillä ideoita ei saatu markkinoille.
On vaikeaa ylläpitää projekteja, joilla on potentiaali vaikuttaa.
Kevin ja minä ponnistelimme, että ne jatkuvat.
Neil käynnisti uskontotaustaisen Puusepän koodi -teknologiayrityksen.
Se kehitti Abide-rukoussovelluksen.
Sovellus tarjoaa äänihartauden, jonka pituus on 2―15 minuuttia.
Hartaus perustuu raamatunjakeeseen. Ensin tulee pieni alustus -
ja sitten kuulija johdetaan hiljentymään.
Kevin Kim perusti teknologia- ratkaisuihin keskittyvän firman -
nimeltään "Basil Technologies".
Toivomme, että Jumala täyttää Hengellä meidät teknikot, -
kehittäjät ja suunnittelijat Hänen työtään varten tuotesuunnittelussa.
Kristittyjä vapaaehtoisia huippu- yrityksistä kokoontuu maanantaisin -
keskustelemaan kristillisten järjestöjen ongelmista.
He valjastavat innovaatiokykynsä, luovuutensa ja osaamisensa -
ja pohtivat ratkaisuja sekä niiden sovelluksia.
Yksi projekti toteutetaan yhteistyössä IJM-ihmisoikeusjärjestön kanssa.
Järjestimme IJM:n kanssa aivoriihen.
Sitä johti yksi tiimimme jäsen, jonka erikoisalaa on suunnittelu.
Aivoriihessä IJM:n kanssa huomasimme, -
että ihmiskauppiaat käyttivät teknologiaa -
omiin pahoihin tarkoituksiinsa.
Monet teknologia-alalla työskentelevät sanoivat: "Se pitää estää."
Haluamme tehdä asialle jotain.
Tiimi toivoo, että tiedottaminen saa isotkin yritykset mukaan työhön.
Vuoden toiminnassa ollut Basil aikoo laajentaa aikanaan.
Toistaiseksi se hioo prosesseja ja levittää vähitellen sanaa -
valjastamalla alan parhaat nerot Jumalan valtakunnan työhön.
Caitlin Burke, San Francisco, Kalifornia.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää kivoja asioita, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Lopuksi: CBN:n Operaatio Siunaus auttaa Pakistanin kirkkoiskun uhreja.
Äärimuslimit hyökkäsivät joulukuussa Quettassa kirkkoon.
Yhdeksän kuoli. Kymmeniä haavoittui.
Operaatio Siunaus toimitti paikallisen ryhmän kanssa ruokapaketteja -
uhrien perheille auttaakseen heidät suruajan yli.
Kunpa maailmassamme ei tapahtuisi tuollaista. - Niinpä.
Tässä kaikki tältä viikolta.
Kiitos seurasta. Ensi viikkoon! Näkemiin ja Jumalan siunausta.
Suomennos: Marianne Tenetz